recursal/SuperWikiNEXT-32B huggingface dataset:
במתמטיקה, **מטריצה נילפוטנטית** היא מטריצה ריבועית M כך ש- {\displaystyle M^{q}=0\,} עבור q שלם חיובי כלשהו.
באופן דומה, **העתקה נילפוטנטית** היא העתקה ליניארית L כך ש- {\displaystyle L^{q}=0\,}
עבור *q* שלם חיובי כלשהו.

אלו מקרים פרטיים של מושג הנילפוטנטיות, המוגדר בכל חוג: מטריצה נילפוטנטית אינה אלא איבר נילפוטנטי באלגברת המטריצות.

דוגמאות
-------

המטריצה מהצורה הבאה:

{\displaystyle {\begin{bmatrix}0&1&0&0\\0&0&1&0\\0&0&0&1\\0&0&0&0\end{bmatrix}}}
היא דוגמה למטריצה נילפוטנטית מסדר 4×4. במטריצה זו לאלכסון האחדים יש את התכונה הבאה:

{\displaystyle N^{2}={\begin{bmatrix}0&0&1&0\\0&0&0&1\\0&0&0&0\\0&0&0&0\end{bmatrix}};\ N^{3}={\begin{bmatrix}0&0&0&1\\0&0&0&0\\0&0&0&0\\0&0&0&0\end{bmatrix}};\ N^{4}={\begin{bmatrix}0&0&0&0\\0&0&0&0\\0&0&0&0\\0&0&0&0\end{bmatrix}}.}
האלכסון 'נע' באלכסון למעלה, עד שנותרת מטריצת אפסים.

ההעתקה המתאימה למטריצה הנ"ל, {\displaystyle L\colon \mathbb {R} ^{4}\to \mathbb {R} ^{4}} מוגדרת על ידי:

{\displaystyle L(x\_{1},x\_{2},x\_{3},x\_{4})=(x\_{2},x\_{3},x\_{4},0).}

תכונות
------

מטריצה היא נילפוטנטית אם ורק אם הפולינום האופייני שלה הוא {\displaystyle \lambda ^{n}}. משום כך, מטריצה היא נילפוטנטית אם ורק אם הפולינום האופייני שלה מתפרק לגורמים ליניאריים (תכונה המתקיימת ממילא מעל שדה סגור אלגברית), וכל הערכים העצמיים הם אפס.

תהי *M* מטריצה **נילפוטנטית** ריבועית מסדר n, אזי מתקיימות התכונות הבאות:

* השלם הקטן ביותר q המקיים {\displaystyle M^{q}=0\,} (אינדקס הנילפוטנטיות) קטן או שווה ל*-n*.
* הדטרמיננטה והעקבה של *M* הן אפס.
* מטריצה הדומה למטריצה נילפוטנטית היא מטריצה נילפוטנטית.
* המטריצה {\displaystyle I-M}היא הפיכה, שכן *{\displaystyle (I-M)(I+M+M^{2}+\ldots +M^{q-1})=I-M^{q}=I}*.

צורת ז'ורדן
-----------

**משפט**: כל מטריצה נילפוטנטית דומה למטריצת הבלוקים האלכסונית הבאה:

{\displaystyle {\begin{bmatrix}N\_{1}&0&0&\ldots &0\\0&N\_{2}&0&\ldots &0\\0&0&N\_{3}&\ldots &0\\\vdots &\vdots &\vdots &\ddots &\vdots \\0&0&0&\ldots &N\_{k}\end{bmatrix}}}
כך שכל בלוק {\displaystyle N\_{i}} הוא מהצורה הבאה:

{\displaystyle N\_{i}={\begin{bmatrix}0&1&0&\ldots &0&0\\0&0&1&\ldots &0&0\\\vdots &\vdots &\vdots &\ddots &\vdots &\vdots \\0&0&0&\ldots &1&0\\0&0&0&\ldots &0&1\\0&0&0&\ldots &0&0\end{bmatrix}}.}
כלומר, מכיל אחדים מעל האלכסון הראשי, ואפסים בכל שאר המקומות.
משפט זה נובע מצורת ז'ורדן, בצירוף עם המשפט הקובע כי כל מטריצה הדומה למטריצה נילפוטנטית היא מטריצה נילפוטנטית.

תתי מרחבים
----------

**העתקה נילפוטנטית** L על המרחב {\mathbb {R}}^{n} מגדירה את תתי המרחבים הבאים:

{\displaystyle \{0\}\subset \ker L\subset \ker L^{2}\subset \ldots \subset \ker L^{q-1}\subset \ker L^{q}=U}
ואת הסיגנטורות הבאות:

{\displaystyle 0=n\_{0}<n\_{1}<n\_{2}<\ldots <n\_{q-1}<n\_{q}=n,\qquad n\_{i}=\dim \ker N^{i}.}
הסיגנטורה מאפיינת את *L* לכדי העתקה ליניארית, וכן מקיימת את האי-שוויונות הבאים:

{\displaystyle \forall j=1,\ldots ,q-1:n\_{j+1}-n\_{j}\leq n\_{j}-n\_{j-1}}.

קישורים חיצוניים
----------------

* מטריצה נילפוטנטית, באתר MathWorld (באנגלית)

* מטריצה נילפוטנטית והעתקה נילפוטנטית באתר PlanetMath (באנגלית)
**וילי ג'ייקל** (בגרמנית: **Willy Jaeckel**‏;  10 בפברואר 1888 – 30 בינואר 1944) היה צייר וליתוגרף גרמני אקספרסיוניסטי, חבר הזצסיון הברלינאי.

קורות חיים
----------

אביו של ג'ייקל היה מנהל אדמות ציבוריות ובמקור הוא התכוון להיות שומר יער, אך בריאות לקויה אילצה אותו לשנות את תוכניותיו.

בשנים 1906–1908 הוא למד בבית הספר לאמנות בברסלאו, ואז נרשם לאקדמיה לאמנויות של דרזדן, בהנחייתו של אוטו גוטמן צייר עיטורים.

בשנת 1913 עבר לברלין לעבוד כאמן חופשי והיה חבר בהזצסיון הברלינאי בשנת 1915. ארבע שנים לאחר מכן נבחר לחבר באקדמיה הפרוסית לאמנויות והפך למורה באוניברסיטת אמנויות בשנת 1925.

הציור המצליח הראשון שלו היה "המאבק", בד גדול ובו גבר שרירי עירום זועק. בשנת 1928 הוענק לו פרס גיאורג-שליכט על "הדיוקן היפה ביותר של אשה גרמנית". [2] עבודתו הייתה חלק מתחרויות האמנות באולימפיאדת קיץ 1928 ובאולימפיאדת קיץ 1932.

הוא מונה לפרופסור חבר בשנת 1933, אך הודח עם עליית הנאצים לשלטון. תלמידיו מחו, ובסופו של דבר הוא הוחזר. אולם הניצחון הזה היה קצר מועד. מי שלמד שיעורים אצלו ככל הנראה לא סיים את לימודיו, ובשנת 1937 חלק מיצירותיו סווגו רשמית כאמנות מנוונת.

בתגובה הוא צייר את "חריש בערב" (1939), שנועד לתאר את התפיסה הנאצית של דם ואדמה. רבות מיצירותיו שרדו את המלחמה רק משום שהממשלה הנאצית הסירה אותן מברלין.

הוא איבד את הסטודיו שלו בהפצצה בשנת 1943 והוא נהרג במהלך פשיטה נוספת בתחילת השנה שלאחר מכן.

אחת מיצירותיו הגדולות, ציור קיר פרסקו בן ארבעה חלקים במאפיית באלזן בהנובר משנת 1917, נהרס מאוחר יותר בשנת 1944.

גלריה
-----

* עירום נשיעירום נשי
* פרח עם פסלפרח עם פסל
* ליד היםליד הים
* דיוקן של אשהדיוקן של אשה
* לידה לידה
* המלט המלט
* אשה שוכבת אשה שוכבת
* אשה באדום אשה באדום
* נוף הרים נוף הרים

קישורים חיצוניים
----------------

ויקישיתוף מדיה וקבצים בנושא **וילי ג'ייקל** בוויקישיתוף

הערות שוליים
------------

1. ↑  Willy Jaeckel Hiddensee - Kulturelles in Vergangenheit und Gegenwart, www.hiddensee-kultur.de
2. ↑  Willy Jaeckel 1888-1944. So war mein Denken, (exhibition catalog, Miesbach, Klinger, 2000
3. 1 2  "Jaeckel, Willy", daten.digitale-sammlungen.de
4. ↑  Olympedia – Willy Jaeckel, www.olympedia.org

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007297855905171
* BNE: XX1067507
* BnF: cb165600394 (data)
* GND: 118711245
* ISNI: 0000 0000 6636 406X
* LCCN: n88054317
* RKD: 41506
* SUDOC: 076531023
* ULAN: 500028573
* VIAF: 29804357
* WorldCat: lccn-n88054317

 |
גשר רכבת העמק מעל נחל תבור שבעמק בית שאן ליד האתר גשר הישנה
**גשר הרכבת הטורקי נחל תבור** נמצא צפונית לבית שאן בין נווה אור לבין אתר גשר הישנה ליד חרבת יקוש, עובר מעל נחל תבור. הגשר מורכב מחמש קשתות הבנוי מאבנים מסותתות לבנות, שנבנה בין 1905-1904 על ידי האימפריה העות'מאנית כחלק ממסילת רכבת העמק. הגשר נבנה כחלק ממסילה שחיברה בית שאן עם צמח, והוא אחד מסדרה של גשרים ומעברי מים על תוואי המסילה. האימפריה העות'מאנית, ביוזמתו ובמימונו של הסולטאן עבדול חמיד השני, בתכנונו של גוטליב שומאכר הטמפלרי ובביצועו של פאשה היינריך אוגוסט מייסנר, בנתה בין השנים 1902–1905 את מסילת הרכבת החיג'אזית מדמשק, בירת סוריה, לעיר אל-מדינה שבחג'אז ואת השלוחה שלה מחיפה לסמח' (כיום "צמח") ומשם לדרעא, על קו הרכבת החיג'אזית.

השימוש במסילה ובגשר הופסק ב-1948 לאחר שבמהלך קרבות של מלחמת העצמאות פוצצו הגשרים מעל הירדן ומעל הירמוך, ונהריים עבר לירדנים מה שמנע אפשרות להגיע ברכבת לצמח.

ראו גם
------

* גשר הרכבת הטורקי על נחל הקישון
* גשר הרכבת הטורקי על נחל יששכר
* גשר הרכבת אל חמה

קישורים חיצוניים
----------------

ויקישיתוף מדיה וקבצים בנושא **גשר הרכבת הטורקי על נחל תבור** בוויקישיתוף
* מחפשי מטמון זהב כמעט גרמו לקריסתו של גשר רכבת העמק, אתר "הארץ"
* טיול לשבת: הגשרים של מחוז מזרח
* תחנה שישית: הגשרים של מחוז עמק הירדן
* הגשר על נחל תבור

| רכבת העמק |
| --- |
| מסילות קשורות | מסילת הרכבת החיג'אזית • מסילת הרכבת דרעא–צמח • מסילת העמק • מסילת השומרון • הרכבת הצבאית העות'מאנית | תחנת חיפה מזרחתחנת חיפה מזרח |
| אישים | לורנס אוליפנט • עבדול חמיד השני • יהודה לבנוני • יעקב מושלי • היינריך אוגוסט מייסנר • קלוד קונדר • ברוך קטינקא • גוטליב שומאכר |
| ארגונים ומוסדות | הרכבת המנדטורית • משמר הרכבת • משפחת סורסוק |
| תחנות | אל חמה • אלרואי • בית שאן • חיפה מזרח • חיפה מרכז • כפר יהושע • עפולה • צמח |
| גשרים | אל חמה • נחל יששכר • נחל קישון • נחל תבור |
| אירועים | ליל הגשרים • ליל הרכבות • קרב סמח' |
| הנצחה | חצר גשר הישנה • מוזיאון רכבת ישראל • רכבת האלונים • רכבת העמק (סרט) |
וושינגטון (משמאל) רכוב על נלסון בעמק פורג'
**נלסון** או **נלסון הזקן**, היה סוסו האישי של נשיא ארצות הברית הראשון ג'ורג' וושינגטון ואחד מהסוסים שהיו בבעלותו. הסוס נרכש על ידי וושינגטון ב-1779 ומת ב-1790, בגיל 27 בערך, גיל די מבוגר לסוס בתקופה ההיא.

וושינגטון היה ידוע כרוכב סוסים מיומן ונלסון היה אחד הסוסים האהובים עליו.

היסטוריה
--------

"וושינגטון בקרב טרנטון", רכוב על נלסון
נלסון נולד ב-1763 וניתן לוושינגטון ב-1779 על ידי תומאס נלסון מווירג'יניה, שעל שמו נקרא הסוס. וושינגטון הצהיר כי נלסון היה הסוס המועדף עליו ביותר במהלך מלחמת העצמאות של ארצות הברית, מכיוון שלא נלחץ בקלות מירי.

וושינגטון נראה רוכב על נלסון כאשר קיבל את כניעתו של צ'ארלס קורנווליס במצור על יורקטאון. הסוס השני עליו רכב במהלך מלחמת העצמאות, היה הסוס האפור שלו, בלוסקין.

וושינגטון חדל מלרכוב על נלסון לאחר המלחמה. נלסון ובלוסקין חיו מאז במאונט ורנון.

ראו גם
------

* חיות המחמד הנשיאותיות של ארצות הברית

הערות שוליים
------------

1. 1 2 3 4  "Nelson". *George Washington's Mount Vernon*. נבדק ב-9 בנובמבר 2015. `{{cite web}}`:  (עזרה)
2. ↑  "George Washington's horse". נבדק ב-17 במאי 2012. `{{cite web}}`:  (עזרה)
3. ↑  Thomas, Nick (19 בפברואר 2018). "A salute to the presidents' pets". *NewsOK.com*. The Oklahoman. נבדק ב-7 בינואר 2019. `{{cite news}}`:  (עזרה)
4. ↑  Feldman, Laura. "Horses of War". *American Cowboy*. נבדק ב-20 בדצמבר 2014. `{{cite web}}`:  (עזרה)
**ג'ו-און: רוח שחורה** (מיפנית: **呪怨: 黒い少女**) הוא סרט אימה יפני שנוצר בשנת 2009 לציון עשור ליצירת סרטי ג'ו-און המקוריים. בדומה לרוב סרטי הסדרה, עלילת הסרט מחולקת לפרקים המוצגים בסדר לא ליניארי. עלילת הסרט עוקבת אחר נערה מתבגרת המתאשפזת בבית החולים לאחר שציסטה מתגלה בגופה. הציסטה היא בעצם השאריות של אחיה התאום, שמת ברחם.

סרט זה, ביחד עם הסרט הבא בסדרה עוסקים בקללה שלא קשורה לקללת משפחת סא'אקי, ולכן דמותה של קיאקו סא'אקי לא מופיעה בהם (מלבד דמותו של טושיו שמופיע בהופעת קמע).

עלילה
-----

**עלילת הסרט היא לא ליניארית, אך פה היא תוצג לפי הסדר.**

לאחר שהתעלפה בבית הספר, נערה צעירה בשם **פוקי יוקוטה** נשלחת לבית החולים. לאחר שחרורה, פוקי חוזרת הביתה ביחד עם אמה, **קיוואקו**. בהגיען לבית, פוקי מתחילה להשמיע ייללות חתול וחרחורי גסיסה מפיה ומביטה על אביה, **יוקוטה** ואומרת לו משום מקום שהוא "ירצח אישה בידיו".

פוקי נשלחת שוב לבית החולים ומראויינת על ידי פסיכולוג. לאחר הריאיון, פוקי נשארת לאשפוז בבית החולים ואחות בשם **יוקו** משגיחה עליה. הרופא בבית החולים מסביר לקיוואקו שבתוך גופה של פוקי יש ציסטה. הציסטה מתגלה להיות שאריות מאחיה התאום של פוקי, שנספג על ידה בזמן ההיריון (אנ'). קיוואקה מבינה שמצבה של פוקי הוא על טבעי ויוצרת קשר עם אחותה, **מאריקו** הרגישה לעל טבעי על מנת שזאת תבדוק את פוקי. השתיים מסיקות שהתאום בגופה של פוקי הוא תאום טפיל (אנ'). מאריקו מקיימת טקס גירוש שדים על מנת לגרש את הרוח מגופה של פוקי, אך הרוח מערימה עליה וגורמת לה לגרש את רוחה של פוקי במקום. הרוח, ששולטת על גופה של פוקי, מגיעה לביתה של מאריקו ורוצחת אותה, את בעלה ואת בנה.

הרוח, ששולטת על גופה של פוקי נשלחת לבית החולים ובמאמץ אחרון, קיוואקו קופצת ביחד איתה מגג בית החולים במטרה לסיים את הקללה והשתיים מוצאות את מותן. למרות זאת, הרוח משתחררת מגופה המת של פוקי וגורמת ליוקוטה לרצוח את **איינו**, אחת העובדות בחברה בה הוא עובד. במעשיו, יוקוטה מגשים את הנבואה של פוקי. לאחר מכן, הרוח מגיעה אל ביתה של יוקו, האחות מבית החולים והורגת אותה ואת שכנה, **טאטסויה**.

שחקנים
------

* איי קאגו (אנ') - **יוקו**.
* קוג'י סאטו (אנ') - **טאטסויה**.
* יורי נאקאמורה (אנ') - **מאריקו**.
* מריה טאקאגי (אנ') - **קיוואקו**.
* האנה מאטסומוטו - **פוקי**.
* יונו נאקאזונו - **איינו**.
* קאנה טסוגיארה (אנ') - **מאטסומי**.
* קוניטרו שיגיאמה - **ריוטה**.
* מאסאנובו קאטסומורה - **יוקוטה**.
* שוסיי אוטו - **טושיו סא'אקי** (הופעת קמע).

הפצה
----

הסרט הופץ ביחד עם הסרט "ג'ו-און: רוח לבנה" על גבי תקליטורי DVD בממלכה המאוחדת ב-26 באפריל 2010, ולאחר מכן הסרטים הופצו גם באיכות DVD ובלו-ריי בארצות הברית ב-17 במאי 2011.

קישורים חיצוניים
----------------

* "ג'ו-און: רוח שחורה", במסד הנתונים הקולנועיים IMDb (באנגלית)
* "ג'ו-און: רוח שחורה", באתר AllMovie (באנגלית)
* "ג'ו-און: רוח שחורה", באתר Rotten Tomatoes (באנגלית)
* "ג'ו-און: רוח שחורה", במסד הנתונים הקולנועיים KinoPoisk (ברוסית)

 "ג'ו-און: רוח שחורה", במסד הנתונים הקולנועיים IMDb (באנגלית)

"ג'ו-און: רוח שחורה", באתר ביקורות הסרטים Rotten Tomatoes (באנגלית)

הערות שוליים
------------

1. ↑  Steve Barton, RiffTrax Live: Birdemic Dive-Bombing Theatres on October 25th, Dread Central, ‏2012-08-23 (ב־American English)
2. ↑  *Ju-On: White Ghost / Black Ghost* (ביפנית), נבדק ב-2023-01-20
3. ↑  *Ju-On White Ghost / Black Ghost* (ביפנית), נבדק ב-2023-01-20
פשר חבקוק (1QpHab), מערה מס' 1 בקומראן
**פשר חבקוק** היא מגילה אשר התגלתה כמעט בשלמותה במערה מס' 1 בקומראן, אחת מתוך שבע מגילות שהתגלו במקום בשנת 1947, ומוצגת כיום במוזיאון ישראל. המגילה מפרשת את שני הפרקים הראשונים של ספר חבקוק ומתייחסת למאבקי כוח בין האוכלוסייה הדתית בירושלים ובין הכוהנים ששירתו בבית המקדש השני. כמו כן החיבור מתייחס לתוצאות הכיבוש הרומאי והשלכותיו על האוכלוסייה. המגילה שופכת אור על חיי קהילת המתיישבים בקומראן, באזור ים המלח.

המגילה השתמרה כמעט בשלמותה למעט שורותיה התחתונות שנפגעו מעט. היא מורכבת משלושה עשר טורים, המכילים שבע עשרה שורות בכל טור. הכתב במגילה הוא עברי מזמנו של הורדוס והכתוב בטור שלוש עשרה מיוחס למחבר נוסף.

פשר חבקוק, כמו יתר הפשרים, אינה פרשנות במובנה הרגיל. הפשר היא 'פירוש' של התגשמות דברי הנבואה כפי שרואה אותו בעל הפשר. מחברי הפשרים מעתיקים תחילה את דברי הכתובים ומציעים את התגשמות הנבואה במונח: "פשרו" או "פשר הדבר", כלומר, לעניין כך וכך התכוון הנביא. לעיתים קיימת חזרה של הפרשן על כתוב אשר כבר מצוי ואז הוא פותח ואומר "ואשר אמר". המושג 'פשר' מקובל בספרות מחקר המקרא כשם לחיבורים מסוג זה.

לקריאה נוספת
------------

* בלהה ניצן, מגילת פשר חבקוק: ממגילות מדבר יהודה (1QpHab) / ההדירה וצירפה מבוא ופירוש בלהה ניצן. ירושלים: מוסד ביאליק, תשמ"ו 1986.

קישורים חיצוניים
----------------

ויקישיתוף מדיה וקבצים בנושא **פשר חבקוק** בוויקישיתוף
- ויקיטקסט פשר חבקוק, באתר ויקיטקסט

* מגילות ים המלח – המיזם הדיגיטלי - מוזיאון ישראל
* מידע על פשר חבקוק בקטלוג "מרחב" של הספרייה הלאומית
* שלמה פיוטרקובסקי, ‏מיהו "מורה הצדק" ולאיזו כת השתייך המחבר: תעלומת מגילת "פשר חבקוק", בעיתון מקור ראשון, 20 באוגוסט 2023

הערות שוליים
------------

1. ↑  אלישע קימרון, **מגילות מדבר יהודה: החיבורים העבריים - כרך ראשון**, ירושלים, יד בן צבי, 2010, 243
2. ↑  יעקב שלום ליכט, כת מדבר יהודה וכתביה, בתוך: **מחקרים בתולדות ישראל בתקופת הבית השני**, ירושלים, זלמן שזר, תשנ"ו, עמ' 423

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265097305171
* BnF: cb120817217 (data)
* GND: 4140018-5
* LCCN: n85178061
* SUDOC: 029126274
* VIAF: 174619630
* WorldCat (עם VIAF): 174619630

 |
**מייסון אנטוני הולגייט** (באנגלית: **Mason Anthony Holgate**; נולד ב-22 באוקטובר 1996) הוא כדורגלן אנגלי, המשחק בעמדת הבלם בסאות'המפטון.

קריירה ומועדונים
----------------

### בארסנלי

הולגייט הצטרף לאקדמיה של בארנסלי בגיל תשע. הוא קודם לאקדמיה ומשם לקבוצת המילואים שם חתם חוזה מקצועני ראשון עד 2016.

הוא ערך את הופעת הבכורה שלו ב הפוטבול ליג האנגלית הראשונה עבור בארנסלי ב-2 בדצמבר 2014 ששיחק 90 דקות בתיקו 1-1 מול דונקסטר רוברס.

הוא כבש את שער הבכורה שלו בפוטבול ליג הראשונה במשחק האחרון של עונת 2014\2015 בניצחון 0–5 נגד רוצ'דייל.

בעקבות הצלחתו בעונת הבכורה שלו בבארנסלי, הוא הוכתר לשחקן הצעיר המבטיח של עונת 2014/2015.

### אברטון

ב-13 באוגוסט 2015, חתם על חוזה ל 5 שנים בקבוצת הפרמייר ליג אברטון בסכום של 2 מיליון יורו. ב-13 באוגוסט 2016, שנה לאחר שחתם על חוזה באברטון ערך את הופעת הבכורה שלו נגד טוטנאהם. הולגייט ערך 5 הופעות בלבד במדי אברטון לפני שהושאל לוסט ברומיץ'.

ב-29 באוקטובר 2019 פתח בהרכב אברטון נגד ווטפורד במסגרת גביע הפוטבול ליג, ואף כבש את שער הבכורה שלו במדי אברטון בדקה ה-73.

### וסט ברומיץ' אלביון

ב 31 לדצמבר 2018 הושאל הולגייט לוסט ברומיץ' עד לסוף העונה.

### סאות'המפטון

ב-26 באוגוסט 2023 הושאל לסאות'המפטון מהצ'מפיונשיפ לעונה אחת.

קריירה בינלאומית
----------------

להולגייט יש שורשים ג'מייקנים מצד סבו וסבתו ויכול לייצג את נבחרת ג'מייקה וגם את נבחרת אנגליה.

הולגייט ייצג את נבחרת אנגליה בכדורגל עד גיל 21 במסגרתה שיחק כמגן ימני באליפות אירופה בכדורגל ב-2017.

קישורים חיצוניים
----------------

ויקישיתוף מדיה וקבצים בנושא **מייסון הולגייט** בוויקישיתוף
* מייסון הולגייט, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. "Updated squads for 2017/18 Premier League confirmed". Premier League. 2 February 2018. Retrieved 11 February 2018.
2. "Reds Youngster Mason Holgate Signs Professional Contract". Barnsley F.C. 25 August 2014. Archived from the original on 27 September 2014. Retrieved 18 August 2015.
3. "Barnsley 1 – 1 Doncaster". BBC Sport. 2 December 2014. Retrieved 25 January 2015.
4. "Blues Complete Holgate Deal | Everton Football Club" Everton F.C. Archived from the original on 9 January 2018. Retrieved 13 August 2015.
5. Whalley, Mike (13 August 2015). "Everton sign Mason Holgate from Barnsley on five-year contract". ESPN FC. Retrieved 13 August 2015.
6. "Albion add first January recruit". West Bromwich Albion F.C. Retrieved 31 December 2018.
תצלום של מכשיר TiVo. הדורות הראשונים של מכשירי ה-TiVo הכילו את האפשרות לדלג באופן אוטומטי על פרסומות
**Commercial skipping** היא תכונה אשר קיימת כיום בחלק ממכשירי ה-PVR ומאפשרת דילוג אוטומטי על מקבצי פרסומות בתכנים מוקלטים. תכונה זו נמצאת במחלוקת מאז השקתה מפני שרשתות הטלוויזיה הגדולות ואולפני הסרטים טענו שהיא פוגעת בזכויות היוצרים שלהם ומשום כך יש לאסור את השימוש בה.[דרוש מקור]

היסטוריה
--------

מכשיר ה-PVR הראשון בו הייתה קיימת תכונה מובנית של "Commercial skipping" היה מכשיר ה-PVR של ReplayTV מדגם "4000 Series" ו-"5000 Series". בשנת 2002 חמישה בעלי מכשירי PVR של ReplayTV הגישו תובענה ייצוגית נגד רשתות הטלוויזיה ואולפני הסרטים, בדרישה שיש להגן על זכויות הצרכנים להקליט תוכניות טלוויזיה ולאפשר לצרכנים לדלג על הפרסומות בטענה שהאפשרות לדלג על פרסומות מסייעת להורים למנוע מילדיהם להיחשף יתר על המידה לפרסומות. במהלך 2003 חברת ReplayTV פשטה את רגל בעקבות המאבק המשפטי אותו ניהלה אשר התמקד ביכולת המובנית של המכשירים שלהם לדלג על פרסומות.

תוכנת המחשב Windows Media Center, אחת מתוכנות ה-PVR שזכו לפופולריות, בעלת היכולת לדלג על מקבצי פרסומות לאחר התקנת תוכנת צד שלישי בשם "DVRMSToolbox" (אשר איננה נתמכת על ידי מיקרוסופט).

עתיד הפרסומות בטלוויזיה
-----------------------

עם כניסת מכשירי PVR לשוק אשר מאפשרים הקלטה של תוכניות טלוויזיה על גבי כונן קשיח, כגון TiVo ובישראל ממיר Hot Magic, צופים רבים מסוגלים להעביר את מקבצי הפרסומות באופן ידני או לדלג עליהם באופן אוטומטי במידה והתוכניות הוקלטו.

סוג נוסף של פרסומת בה נעשה שימוש באופן תדיר יותר, הוא השימוש במודעות אשר מופיעות לאורך התוכניות בתחתית המסך ומסתירות למעשה חלק מהמסך. לרוב המודעות הללו תופסות רק 5-10% מהמסך, אבל לעיתים רבות הם יכולים לתפוס גם עד 25% מהמסך. חלק מהמודעות הללו מלוות לעיתים רבות גם ברעשים או באנימציה ותנועה על גבי המסך.

ראו גם
------

* פרסום סמוי
**יִקּוֹב הַדִּין אֶת הָהָר** הוא ביטוי חז"לי שמשמעותו היא - הקפדה מוחלטת על הכללים, ללא פשרות, ללא גמישות וללא רחמים. הביטוי משמש גם בעברית המודרנית ומופיע בפסיקות משפטיות.

מקור
----

מקור הניב הוא מלשון חז"ל: 

> 
> נגמר הדין - אי אתה רשאי לבצוע. רבי אליעזר בנו של רבי יוסי הגלילי אומר: אסור לבצוע, וכל הבוצע - הרי זה חוטא, וכל המברך את הבוצע - הרי זה מנאץ. ועל זה נאמר "בֹצֵעַ בֵּרֵךְ נִאֵץ יְהוָה" (תהלים, י', ג'); אלא יקוב הדין את ההר, שנאמר "כִּי הַמִּשְׁפָּט לֵאלֹהִים הוּא" (דברים, א', י"ז); וכן משה היה אומר: יקוב הדין את ההר.  
> אבל אהרן אוהב שלום, ורודף שלום, ומשים שלום בין אדם לחבירו, שנאמר "תּוֹרַת אֱמֶת הָיְתָה בְּפִיהוּ וְעַוְלָה לֹא נִמְצָא בִשְׂפָתָיו בְּשָׁלוֹם וּבְמִישׁוֹר הָלַךְ אִתִּי וְרַבִּים הֵשִׁיב מֵעָו‍ֹן" (מלאכי, ב', ו').
> 
> 
> 
> — תלמוד בבלי, מסכת סנהדרין, דף ו', עמוד ב'
> 

בברייתא זו שבתלמוד הבבלי, שמקורה בתוספתא (מסכת סנהדרין, פרק א, הלכה ג), דנים בשתי גישות התייחסות להלכה. הגישה הראשונה, המחמירה, המיוחסת למשה רבנו, היא גישת "**יקוב הדין את ההר**". לפי גישה זו, משנקבעו חוקים והלכות - יש לקיימם. לכן אין לנסות "לבצוע" - לפשר בין הצדדים הניצים.

הגישה הנגדית, המיוחסת לאחיו אהרן הכהן, היא גישה גמישה יותר, המתייחסת למכלול הנסיבות בהקשרן, ומעדיפה פשרה ושלום כאשר הדבר אפשרי.

שימוש
-----

הביטוי משמש גם בעברית המודרנית להביע רדיפת צדק קפדנית בלי נכונות לסטיה מהחוק, ללא חמלה וללא משוא פנים. הביטוי מופיע גם בפסיקות משפטיות.

ראו גם
------

* משפט פרוצדורלי
* לפנים משורת הדין
* כופין על מידת סדום

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **יקוב הדין את ההר** |

* יקוב הדין את ההר, באנציקלופדיה יהודית "דעת"
* אומנות השלטון והפשרה באתר "כיפה"

הערות שוליים
------------

1. ↑  מילון השפה העברית
2. ↑  יקוב הדין את ההר, באתר "האקדמיה ללשון העברית"
3. ↑  יקוב הדין את ההר, באתר מילון ספיר
4. ↑  דוגמא לפסקי דין, באתר תקדין
**חמישיית גלבוע** הייתה הרכב מוזיקלי פופולרי שהורכב מבני הקיבוצים בית אלפא וחפציבה ופעלה בין השנים 1960 – 1967. החמישייה נוסדה ונוהלה מוזיקלית על ידי נחום היימן הופיעה והקליטה בתוכניות רדיו רבות, ליוותה להקות זמר וזמרים ידועי שם והוציאה שורה של אלבומים.

תולדות הלהקה
------------

להקה חמישיית הגלבוע הוקמה בתחילת שנות ה-60 של המאה ה-20 על ידי נחום היימן שהיה באותן שנים, מורה למוזיקה במוסד החינוכי בית אלפא וריכז את הפעילות המוזיקלית בקיבוץ. הרכב "החמישייה" כלל את: נחום היימן שניגן באקורדיון וגם ניהל מוזיקלית את החמישייה, יהודה גולני מבית אלפא שניגן בקלרינט, עמוס אלוני מבית אלפא - בחליל צד, אלי בן רעי מבית אלפא - בגיטרה, אברי וייס מקיבוץ חפציבה שניגן בקונטרה בס. נגנית נוספת שהרבתה לנגן בהרכב "החמישייה" הייתה מיכל לנס בת גן שמואל שעברה לבית אלפא בעקבות נישואיה לבן הקיבוץ וניגנה בחליל צד. את השם "חמישיית גלבוע" נתן הסופר נתן שחם, חבר בית אלפא. תחילה הופיעה הלהקה בחגי ובאירועי הקיבוץ,לא חלף זמן רב מהקמתה והיא צברה רפרטואר עשיר ומגוון שכלל מנגינות ונעימות - עם, שירי רועים, ריקודי עם ודבקות, ניגונים חסידיים וגם מנגינות שחיברו מייסד הלהקה נחום היימן ומלחינים נוספים מהתנועה הקיבוצית, כמו ינון נאמן ויעקב שגיא. המוזיקאי ואיש קול ישראל מאיר הרניק שחיפש כישרונות צעירים, שמע על החמישייה מהגלבוע והזמינה להשתתף בתוכנית הרדיו שערך "תשואות ראשונות". בעקבות הופעתה המוצלחת של החמישייה בתוכנית רדיו פופולרית זו היא הוזמנה לתוכניות רדיו נוספות זכתה לפרסום רב והוזמנה להופעות באירועים שונים ברחבי הארץ. הלהקה הביאה משהו חדש והתאייפיינה בצלילים ועיבודים עממיים ייחודיים וחמים שלא היה רגיל לשמוע אותם בארץ. אחד מלהיטיה של חמישיית גלבוע היה השיר "לאן נושבת הרוח". שהלחין נחום היימן. השיר נכתב במיוחד לכבוד אירועי פתיחת גני התערוכה בתל אביב. באירוע זה הופיעה החמישייה לראשונה ביחד עם הגבעטרון. לא חלף זמן רב מיום הקמתה של החמישייה והיא הוציאה תקליט ובו מנגינותיה. לאורך שנות פעילותה הוציאה החמישייה שורה של אלבומים ובהם שלל ומגוון נגינות.

עם התמנותו של נחום היימן מיסדה ומנהלה המוזיקלי של חמישיית גלבוע למנהל המוזיקלי של הגבעטרון התקיים שיתוף פעולה פורה בן שתי הלהקות. הן הופיעו והקליטו יחד והוציאו מספר אלבומים משותפים. במאי 1963 ייצגה חמישיית גלבוע את ישראל ביריד בינלאומי בעיר טור שבצרפת.

מבין השירים הבולטים והידועים יותר שניגנה חמישיית הגלבוע ניתן לציין את: "שיר בחמישה אקורדים", "מגדים" ("הדודאים נתנו ריחם"), "ניצנים נראו בארץ" "לאן נושבת הרוח".

בשנת 1967 עם נסיעתו של נחום היימן לפריז ואחר כך לאנגליה הגיעה "החמישייה" לסוף דרכה. ביוני 2005 ערכה החמישייה מעין "קאמבק" כאשר הופיעה וניגנה כמה מעיבודיה המקוריים בערב הענקת פרס הוקרה לנחום הימן על תרומתו לזמר העברי מטעם אוניברסיטת בר-אילן.

קישורים חיצוניים
----------------

* אלי אלון, סיפורה של "חמישיית גלבוע", באתר TheMarker‏, 5 בספטמבר 2016 (מאורכב בוייבאק מאשין)
**כריסטיאן דמיאן באטוקיו** (בספרדית ובאיטלקית: **Cristian Damián Battocchio**; נולד ב-10 בפברואר 1992) הוא כדורגלן ארגנטינאי-איטלקי המשחק בעמדת הקשר בצ'נאיין.

קריירה
------

באטוקיו גדל במחלקת הנוער של ניואל'ס אולד בויס, בגיל 16 עבר לאיטליה לנוער של אודינזה. ב-27 בפברואר 2011 ערך את הופעתו הבכורה בקבוצה בבוגרים בניצחון 0–7 על פלרמו.

ב-30 באוגוסט 2012 הושאל לווטפורד האנגלית. ב-1 בספטמבר ערך את הופעתו הבכורה בקבוצה בהפסד 1–5 לדרבי קאונטי. בסיום העונה חתם באופן קבוע בקבוצה. ב-28 בספטמבר 2013 הבקיע את שערו הראשון בניצחון 0–1 על ויגאן אתלטיק. ב-26 באוגוסט 2014 הושאל לווירטוס אנטלה מהסרייה ב'. ב-30 באוגוסט ערך את הופעתו הבכורה בקבוצה בהפסד 0–2 לבארי.

ב-11 באוגוסט 2015 חתם בברסט הצרפתית. ב-30 באוגוסט ערך את הופעתו הבכורה בקבוצה בהפסד 0–1 לאז'אקסיו. ב-14 בספטמבר הבקיע את שערו הראשון בקבוצה בניצחון 1–2 על לאנס.

ב-10 ביולי 2017 חתם לשנתיים במכבי תל אביב. בינואר 2019, לאחר שהיה מושבת במשך כשמונה חודשים בשל פציעה, הגיע באטוקיו להסכם עם הנהלת מכבי תל אביב על התרת חוזהו ושוחרר מהמועדון. שמונה ימים לאחר מכן חתם שנית בברסט הצרפתית לתקופה של שנתיים וחצי.

את שער הבכורה שלו בברסט כבש נגד שטרסבורג ונבחר למצטיין המשחק כאשר כבש שלושער.

ב-4 בפברואר 2021 חתם בטוקושימה ורטיס מליגת העל היפנית.

ב-16 ביולי 2021 חתם בפומאס המקסיקנית.

ב-31 באוגוסט 2022 חתם בוולוס מליגת העל היוונית.

ב-26 בינואר 2023 חזר לישראל וחתם בסקציה נס ציונה מליגת העל.

ב-21 באוגוסט 2023 חתם בצ'נאיין מליגת העל ההודית.

קישורים חיצוניים
----------------

ויקישיתוף מדיה וקבצים בנושא **כריסטיאן באטוקיו** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* מיכאל יוכין‏, הפרופסור המצורע: סיפורו של כריסטיאן באטוקיו, הרכש החדש של מכבי תל אביב, באתר וואלה!‏, 10 ביולי 2017

הערות שוליים
------------

1. ↑  דור בלך, ‏כריסטיאן באטוקיו חתם לשנתיים במכבי תל אביב, באתר ערוץ הספורט, ‏10 ביולי 2017
2. ↑  יניב טוכמן‏, כריסטיאן באטוקיו שוחרר ממכבי תל אביב: "לא הכל עבד כמו שקיוויתי", באתר וואלה!‏, 10 בינואר 2019

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"כריסטיאן באטוקיו"**.
פירוש נוסף ערך זה עוסק במזל גדי. אם התכוונתם לקבוצת הכוכבים גדי, ראו גדי (קבוצת כוכבים). לערך העוסק באלבומו של אריק איינשטיין, ראו מזל גדי (אלבום).
סמל מזל גדי
גדי
בול ישראלי המוקדש למזל גדי
**מזל גדי** הוא אחד משנים עשר המזלות שבגלגל המזלות. באסטרולוגיה המערבית "בן מזל גדי" הוא מי שנולד בין 22 בדצמבר לבין 20 בינואר (לערך). במסורת היהודית מתייחס מזל גדי אל חודש טבת. בלוח השנה במגילות קומראן משויך מזל גדי לחודש כסלו. מושג זה מתייחס לרעיון שבתקופה הנתונה מיקום השמש באזור השמיים המוקצה למזל גדי האסטרולוגי. כיום אין חפיפה בין קונסטלציית הגדי לבין אזור השמיים של מזל גדי בגלל נקיפת ציר כדור הארץ.

הגדי במיתולוגיה
---------------

במקור היה מזל הגדי מקושר אל "גדי הים", חיה מיתולוגית שחציה העליון הוא גדי וחציה התחתון הוא דג. באחד הסיפורים כאשר הותקף פאן, אל הרועים במיתולוגיה היוונית, על ידי המפלצת טיפון, ירד פאן אל הנילוס, שם פלג גופו העליון אשר היה מעל המים נשאר גדי, וחלקו התחתון אשר היה תחת המים הפך לדג.

מזל גדי באסטרולוגיה
-------------------

מזל גדי הוא אחד משלושת מזלות יסוד האדמה, יחד עם מזל שור ומזל בתולה. הוא משתייך לקבוצת המזלות הקרדינלים, יחד עם מזל טלה, מזל סרטן ומזל מאזניים. הכוכב השליט של מזל גדי הוא שבתאי.

ראו גם
------

* גלגל המזלות
* מיתולוגיה
* אסטרולוגיה
* ארבעת היסודות

קישורים חיצוניים
----------------

ויקישיתוף מדיה וקבצים בנושא **מזל גדי** בוויקישיתוף

הערות שוליים
------------

1. ↑  ספר יצירה פרק ה' משנה ט"ז

| גלגל המזלות |
| --- |
| 

|  |  |
| --- | --- |
| טלה () • שור () • תאומים () • סרטן () • אריה () • בתולה () 
מאזניים () • עקרב () • קשת () • גדי () • דלי () • דגים () |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph117685

 |
**ג'ובאני בטיסטה צ'קי** (באיטלקית: **Giovanni Battista Cecchi**;‏ 1748, פירנצה – אחרי 1815, פירנצה) היה תחריטאי נאו קלאסי איטלקי.

ביוגרפיה
--------

קבוצת נגנים במוזיאון האמנות של מחוז לוס אנג'לס
הדוכס הגדול לאופולד ומשפחתו אחרי ציור של ג'וזפה פיאטולי (אנ')
קיסר נותן לקלאופטרה את כס המלכות של מצרים על פי ציור של פייטרו דה קורטונה
פנים חמאם מצרי אחרי ויוואן דנון
צ'קי החל את הכשרתו כנגר, פציעה בכף ידו הימנית והדומיננטית קידמה את התמחותו אצל הצייר פרנסיס קונטי (אנ') משם המשיך לעקוב אחר החרט פרדיננדו גרגורי והקדיש
את עצמו להדפסת העתקים של תמונות מרכזיות דוגמת "המדונה והילד" של אניבלה קראצ'י ו"החתונה המיסטית של קתרינה הקדושה מסיינה" של פרנצ'סקו ואני (אנ').

צ'קי היה אחד האמנים שהוזמנו על ידי הדוכס הגדול לאופולד בשנת 1769 להשלים יצירה בת 12 כרכים: סדרה של האמנים הדגולים ביותר בציור, פיסול ואדריכלות עם הספדים שלהם ודיוקנאות נחושת , המכיל למעלה מ-300 תחריטים של דיוקנאות אמן.

גלריה
-----

* הכנר והקומפוזיטור פייטרו נרדיני (אנ')הכנר והקומפוזיטור פייטרו נרדיני (אנ')
* הפסל ברתולומיאו בלאנו (אנ')הפסל ברתולומיאו בלאנו (אנ')
* בנוצו גוצוליבנוצו גוצולי
* לורנצו גיברטילורנצו גיברטי
* יאן ואן אייקיאן ואן אייק
* לוקה דלה רוביהלוקה דלה רוביה
* נני די בנקונני די בנקו
* פיליפו ברונלסקיפיליפו ברונלסקי
* ארנולפו די קמביוארנולפו די קמביו
* אנטוניו רוסלינואנטוניו רוסלינו
* דונטלודונטלו
* דונטו ברמנטהדונטו ברמנטה
* פיליפו ליפיפיליפו ליפי
* מיקלוצומיקלוצו
* פרא ברתולומאופרא ברתולומאו
* דזידריו דה סטיניאנודזידריו דה סטיניאנו
* מינו דה פיאסולמינו דה פיאסול
* פייטרו פרוג'ינופייטרו פרוג'ינו
* פיירו דלה פרנצ'סקהפיירו דלה פרנצ'סקה
* סבסטיאנו דל פיומבוסבסטיאנו דל פיומבו
* ג'וטו די בונדונהג'וטו די בונדונה

קישורים חיצוניים
----------------

ויקישיתוף מדיה וקבצים בנושא **ג'ובאני בטיסטה צ'קי** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1517629
* BnF: cb14971374b (data)
* GND: 1052609341
* ICCU: PARV317307
* ISNI: 0000 0003 7435 4269
* LCCN: no2007130461
* ULAN: 500128416
* VcBA: 495/75815
* VIAF: 63799942
* WorldCat: lccn-no2007130461

 |
קלאו דו גוני בגן החיות התנ"כי
**קלאו דו גוֹנִי** (שם מדעי: *Bycanistes subcylindricus*) הוא עוף במשפחת הקלאוניים.

מאפיינים
--------

הקלאו הדו גוני חי במרכז ומערב אפריקה, אנגולה וממערב לקניה עד לחוף השנהב. הקלאו חי ביערות גבוהים מעל פני הים, לעיתים על הרים; גובה אזור המחיה הממוצע שלהם מגיע ל-2600 מטר מעל פני הים. רק לעיתים רחוקות הוא מגיע לסוואנה, למדבר או למושבות של בני אדם.

מין זה גדול יחסית, אורכו 70 ס"מ. הוא ברובו שחור ולבן. בראשו, מקורו, קסדתו וצווארו הצבע שחור, ובפלג גופו התחתון הצבע הוא לבן. הנקבה קצת קטנה יותר מהזכר. הבדל נוסף הוא שעור הראש שחור אצל הזכר ועיניו אדומות, כמו כן לקסדתו יש בסיס בצבע שחור כמו אצל הרבה מינים במשפחה. בטבע זוגות מקננים בחללים טבעיים בעצים או קודחים חור בעץ מת אך לא יכולים לקדוח בעץ רגיל כי מקורם חזק מבחוץ אך חלש מאוד מבפנים.

הקלאו הוא מונוגמי, זאת אומרת שבניגוד לכמה מינים של חיות וציפורים שלהם יש מספר מחזורי רבייה במהלך חייהם הזכר נשאר עם הנקבה לכל חייו. נקבת הקלאו נכלאת בקן בעזרת בוץ כדי להגן עליה ועל הגוזלים מאויבים כגון נחשים. גוזלי הקלאו הדו גוני לא יהיו עם הקסדה המאפיינת את מיני המשפחה ביציאה מן הקן, ועד לגיל שנה בערך יכסו את מקומה נוצות חומות; באזור הקסדה העתידי יש גם הרבה מאוד כלי דם. בגיל 10 חודשים הנוצות מתחילות לקבל את הגוון שלהן האפור.

הקלאונאים ניזונים מתאנים, חרקים וחיות קטנות שהם מוצאים בתוך העצים. כיוון שהחורים נדירים כל כך, הקלאו הדו גוני נאבק עם קלאויים אחרים על החורים. מין זה נמצא במצב שימור "ללא חשש" ברשימה האדומה של IUCN.

תת-מינים
--------

יש שלושה תת-מינים וכל אחד חי באזורים שונים באפריקה:

* *Bycanistes subcylindricus subcylindricus* - חי בצפון ליבריה, חוף השנהב ומערב ניגריה
* *Bycanistes subcylindricus subquadratus* - חי בדרום אפריקה, קמרון, מזרח ניגריה, סודאן, זאיר, אוגנדה, צפון טנזניה ודרום קניה
* *Bycanistes subcylindricus subquadratus* - חי באנגולה

גלריה
-----

* קלאו דו גוניקלאו דו גוני
* קלאו דו גוניקלאו דו גוני
* להקת קלאויים דו-גוניים באוגנדה

קישורים חיצוניים
----------------

ויקישיתוף מדיה וקבצים בנושא **קלאו דו-גוני** בוויקישיתוף
* קלאו דו-גוני, באתר ITIS (באנגלית)
* קלאו דו-גוני, באתר NCBI (באנגלית)
* קלאו דו-גוני, באתר Animal Diversity Web (באנגלית)
* קלאו דו-גוני, באתר GBIF (באנגלית)
* מידע על קלאו דו גוני, אתר גן החיות התנכי

הערות שוליים
------------

1. ↑  קלאו דו גוני באתר הרשימה האדומה של IUCN
**פאליאניציה** (באוקראינית: **паляниця [pɐlʲɐˈnɪt͡sʲɐ]**) הוא לחם אוקראיני מסורתי, העשוי ברובו מקמח חיטה, ונאפה מעל לאח פתוח. על פני הלחם יש חתך חצי עגול באזור השליש העליון של הכיכר. במהלך הפלישה הרוסית לאוקראינה בשנת 2022, שימשה המילה לזיהוי רוסים באוקראינה.

אֶטִימוֹלוֹגִיָה
----------------

שם הלחם מגיע מהמילה האוקראינית пали́ти - "לשרוף" או "לעשן".  הסיבה לכך היא שבעת אפיית הלחם, הקרום המורם עלול להישרף. במאה ה-19 השתמשו הרוסים בשמות דומים. הסבר אחר לשם מבוסס על ההנחה שמדובר על לחם מסורתי שיוצר על ידי שבט סלאבי מזרחי מימי הביניים המוקדמים שכונה Poliany.

השערה נוספת היא שמקור השם באה מיוונית בהתייחסות לעוגות עגולות שהוצעו לאלים.

מתכון
-----

פאליאניציה מסורתית נאפית מבצק שמרים. ראשית, הכשות בושלה בסיר, ולאחר מכן שפכו אותה לתוך מקטרה, שאליה הוסיפו קמח חיטה מנופה. את הבצק לשו, כיסו והשאירו להתקרר. לבצק שהתקרר הוסיפו שמרים או מחמצת והכניסו לתנור לא מחומם למשך הלילה. בבוקר לשו שוב את הבצק שתפח יחד עם קמח חיטה והוסיפו מים חמימים ומלח. לאחר מכן המשיכו ללוש את הבצק בלילה עד שהוא הפסיק להידבק לידיו של האופה. הבצק חולק לחתיכות, אשר רודדו על השולחן, והלחם שהתקבל הוכנס לתנור על מגש עץ, עליו פוזר קמח או הונח עלה כרוב מאודה. לבסוף, בוצע חתך בלחם כדי לאפשר לו התפחה נוספת בעת האפייה.

סִמלִיוּת
---------

בנצרות, מסמל לחם הפאליאניציה, כמו לחם בכלל, אושר, והוא יכול גם לייצג רווחה, חיבה, הכנסת אורחים, ביטחון ואת גוף האלוהים. פאליאניציה יכול להתפרש גם כסמל של השמש.

על פי האמונה הרווחת, אין לאכול חתיכת פאליאניציה אחרי אדם אחר, שכן פעולה זו עלולה לקחת מהם את האושר שלהם. אמונות נוספות נוגעות לחוסר המזל שעלול לנבוע מהשארת חתיכה שלא נאכלה, כמו כן אכילת לחם מאחורי גבו של אדם אחר "תאכל" את כוחו.

שימוש כמילת שיבולת
------------------

המילה פאליאניציה משמשת כמבחן שיבולת חשוב בשפה האוקראינית, כדי לזהות אנשים שהשפה האוקראינית זרה להם מבחינה פונטית.

דוברי רוסית מחליפים בדרך כלל את הצליל האוקראיני и ( *y* ) ב- і ( *i* ), ואת האוקראינית я ( *ya* ) ב- а ( *a* ), ובכך נשמעים יותר כמו palianitsa ( [pɐlʲɪˈnʲit͡sə] ). טעות נפוצה נוספת נובעת מכך שהפונמה המיוצגת על ידי האות ц ( *ts* ) ברוסית היא אחרת באוקראינית.

במהלך הפלישה הרוסית לאוקראינה ב-2022, הפכה המילה פאליאניציה לאחת מהמילים בהם השתמשו כדי לזהות חיילים או מרגלים רוסיים. 

*

הערות שוליים
------------

1. ↑  *Етимологічний словник української мови. Том 4: Н–П*. 2003.
2. 1 2  *Киевская старина (1899)*. 1899.
3. ↑  "πελανός", Henry George Liddell, Robert Scott, *A Greek-English Lexicon* at *www.perseus.tufts.edu*. Retrieved 2022-03-30.
4. ↑  *Ethnographic Review No 1-2* (ברוסית). Moscow: Ethnographic Department of the Imperial Society of Naturalists, Anthropologists and Ethnographers. 1899.
5. 1 2  Коцур, В.П.; Потапенко, О.І.; Куйбіда, B.В. (2015). *Енциклопедичний словник символів культури України* (באוקראינית). ISBN 9789662464481.
6. ↑  "Shibboleth". *BLOG|ON|LINGUISTICS* (באנגלית). 2013-10-09. נבדק ב-2022-03-01.
7. ↑  "Скажи паляниця: чому саме це слово вибрали для ідентифікації російських військових". *Апостроф* (באוקראינית). נבדק ב-2022-03-01.
8. ↑  "Не вимовив "паляниця": на Рівненщині затримали росіянина з "вибухівкою"". *Українська правда* (באוקראינית). נבדק ב-2022-04-13.
**כשהנערים שרים** (באנגלית: **The Chorus**) הוא סרט דרמה מוזיקלי צרפתי, שיצא לאקרנים ב-2004 בבימויו של כריסטופר ברטייה.

עלילה
-----

קלמנט מאתיה הוא מורה למוזיקה ומלחין כושל שמגיע לעבוד בפנימייה לבנים סוררים. הוא מצליח לטלטל את ההוראה "פעולה-תגובה" של המנהל ראשין, לפתור את בעיות המשמעת ולהפוך את הילדים למאושרים על ידי הקמת מקהלה - מקהלת קולות מופלאים שסולנה הוא פייר מוראנז', בעל קול יפה במיוחד.

הסרט כולו הוא פלשבק ארוך של פייר מוראנז' המבוגר - מאסטרו מפורסם, ליום שבו פפינו, חברו מהפנימייה, מגיע לבקרו ובידו יומנו של קלמנט מאתיו, אותו הציל משרידי שרפה שפרצה בפנימיה באשמתו של מונדן. לאחר שהואשם בכך שגנב כסף, מונדן חזר לבית ספרו הקודם. כנקמה, מונדן מצית את הפנימיה בזמן שמאתיה והילדים שוהים בטיול ביער בניגוד להוראתו של המנהל.

לאחר השריפה, המנהל מפטר את מאתיה בשל כך שהיפר את הוראתו ואוסר על הילדים להיפרד ממנו. הילדים עוקפים את הוראתו בכך שנפרדים ממאתיה בשירה והעפת מטוסי נייר מחלון הכיתה. מאתיה אוסף את מטוסי הנייר ועוזב את הפנימייה, אך לוקח עמו את פפינו. 

### דמויות

קלמנט מאתיו - גיבור הסרט. מורה למוזיקה כושל, המתחיל לעבוד בפנימייה ומקים מקהלה בעלת קול יפהפה במיוחד.

פייר מוראנז' (ז'אן בטיסט מונייה) - אחד הילדים בפנימייה, שממבט ראשון נראה כילד שקט ורציני אך לאחר מכן מתגלה כילד בעל חוצפה. בהמשך הסרט מגלים אותו כילד עם קול מיוחד, והוא נהייה סולן המקהלה.

פפינו- ילד קטן אשר הוריו מתו והוא מסרב להאמין, ובכל יום שבת מחכה ליד השער בטענה "אבא שלי יבוא לקחת אותי ביום שבת" .

המנהל ראשין - איש של משמעת. מנהל בית הספר הרשע.

מונדן - תלמיד חדש שמצטרף לפנימיה בעל נטייה לחוצפה, עבריינות וכו', כשהמנהל ראשין הולך לחופשה מונדן שורף את בית הספר עם סיגריה.

### הצלחה ופרסים

הסרט מבוסס על סרט צרפתי משנת 1944 - כלוב הזמירים.

הסרט היה מועמד לשני פרסי אוסקר בטקס האוסקר ב-2005 (בקטגוריית "הסרט הזר הטוב ביותר" ו-"שיר הנושא הטוב ביותר" על "Vois Sur Ton Chemain" - הבט על דרכך. הסרט היה מועמד גם לפרסי גלובוס הזהב וזכה בפרס לומייר בקטגוריית "הסרט הטוב ביותר".

"כשהנערים שרים" היה אחד הסרטים עם התקציב מהגבוהים שהושקעו בתעשייה - €5,500,000 והכניס מבחינה עולמית: €71,087,325, בכך הפך לאחד הסרטים המוזיקליים המצליחים מחוץ לארצות הברית. עד 2008, הוא היה הסרט הצרפתי המכניס ביותר (כיום "כשהנערים שרים" מדורג (נכון ל-2016), במקום ה-2, אחרי "הארטיסט")

קישורים חיצוניים
----------------

* **שגיאת לואה ביחידה יחידה:אתר\_רשמי בשורה 42<includeonly></includeonly>: attempt to index field 'datavalue' (a nil value).**

* "כשהנערים שרים", במסד הנתונים הקולנועיים IMDb (באנגלית)

* "כשהנערים שרים", באתר נטפליקס

* "כשהנערים שרים", באתר AllMovie (באנגלית)

* "כשהנערים שרים", באתר Rotten Tomatoes (באנגלית)

* "כשהנערים שרים", באתר Box Office Mojo (באנגלית)

* "כשהנערים שרים", באתר Metacritic (באנגלית)

* "כשהנערים שרים", באתר אידיבי

* "כשהנערים שרים", במסד הנתונים הקולנועיים KinoPoisk (ברוסית)
* אורי קליין, חיים חדשים בוקעים מתוך החשיכה, באתר הארץ, 12 באוקטובר 2004
* משה רט, כשהמלאכים שרים, באתר מיסטריום
* כשהנערים שרים באתר "סרט"
* כשהנערים שרים באתר "יוטיוב"

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb166601445 (data)
* GND: 4804435-0
* SUDOC: 178795798
* VIAF: 188302723
* WorldCat (עם VIAF): 188302723

 |
ממסר פחת
מנגנון פנימי של ממסר פחת
**ממסר פחת**, **מפסק דלף**, **מפסק פחת** או **מפסק מגן** הוא מפסק המנתק אוטומטית את הזנת החשמל, במקרה של הופעת זרם זליגה. מטרתו של המפסק להגן מפני התחשמלות. ממסר פחת יכול להגן על מכשיר בודד, על מעגל בודד, על מספר מעגלים או אף על מתקן חשמלי במלואו כגון מתקן חשמל דירתי. ישנם ממסרי פחת המיועדים לזרם חילופין, חד או תלת-פאזיים וכאלו המיועדים לזרם ישר. ממסר פחת כשלעצמו לא יכול להגן על המערכת, והוא רק משפר את ההגנה אותה מקבלת המערכת על ידי הארקה.

עקרון הפעולה של המכשיר מתבסס על מדידת ההפרש בין הזרם המגיע לממסר הפחת לבין הזרם החוזר ממנו. כאשר קיים הפרש בין הזרמים, כלומר הזרם החוזר נמוך יותר, משמעות הדבר היא זליגת הזרם דרך מקום אחר, שמקורה עלול להיות בהתחשמלות אדם, ואז ממסר הפחת מנתק את הזרם, בהתאם לרמת הרגישות שלו שנמדדת במיליאמפר. במכשיר ביתי רגיל הרגישות עומדת על 30 מיליאמפר. ממסר הפחת אינו מקטין את הזרם העובר דרך האדם המתחשמל (ה"קורבן"), אלא רק מגביל את משך הזמן לכדי 300 מילישניות.

אופן פעולה
----------

ממסר הפחת, בגרסתו הפשוטה ביותר בנוי מטבעת פריט (Ferrite) דרכה מלופפים שלושה סלילים. הזרם עובר דרך הסליל הראשון והשני כך שהם יוצרים שטפים מגנטיים מנוגדים - במצב הרגיל בו הזרם שווה בין הסלילים, השטפים המגנטיים יבטלו זה את זה ולא ייווצר זרם בסליל השלישי, אך כאשר נוצר זרם גדול יותר באחד מהם (כתוצאה מזליגה במעגל) נוצר זרם בסליל השלישי אשר מפעיל התקן אלקטרומכני המשחרר את קפיץ הפחת וגורם לניתוק המעגל החשמלי.

דגמים של ממסרי פחת
------------------

קיימים בשוק דגמים שונים של ממסרי פחת. להלן רשימה חלקית: 

### זרם חילופין

* **דגם AC**: דגם זה רגיש לזרמי תקלה סינוסואידלים. אסור לשימוש במתקנים ביתיים.
* **דגם A**: רגיש גם לזרמי תקלה ישרים וגם לזרמים שיש בהם גלים עליונים.
* **דגם S/SI (schneider-electric)/APR(ABB)**: דגם משוכלל רגיש לזרמי תקלה סינוסואידלים, אך חסין בפני ניתוקים לא רצויים, הנובעים מזליגת זרם רגעית ולא מסוכנת בתדרים גבוהים.

### זרם ישר

* **דגם B**: יחודו של דגם זה שבנוסף זרמי תקלה ישרים ולגל פועם הוא רגיש גם לזרם ישר.

קישורים חיצוניים
----------------

ויקישיתוף מדיה וקבצים בנושא **ממסר פחת** בוויקישיתוף

| חשמל |
| --- |
| מושגי יסוד | מטען • שדה חשמלי • אנרגיה פוטנציאלית חשמלית • פוטנציאל • מתח • כא"מ • זרם • התנגדות ומוליכות • חוק אוהם • עכבה • הספק • השראות • זרם ישר • זרם חילופין • מעגל חשמלי • תהודה • עכבה אופיינית |  |
| רכיבים בסיסים | מקור מתח • מקור זרם • נגד • קבל • משרן • ממריסטור • שנאי • מפסק • מבדד |
| מכשירי מדידה | מד מתח • מד זרם • מד התנגדות • אלקטרוסקופ • גלוונומטר • מד קיבול • מד השראות • רב מודד • אוסצילוסקופ • מחולל אותות |
| אלקטרוניקה | מוליך למחצה • דיודה • טרנזיסטור • מיתוג • שפופרת ריק • טריודה • דיודה פולטת אור (לד) • מגבר שרת • מסנן תדרים • מעגל משולב • מעגל מודפס • VLSI • מיקרואלקטרוניקה |
| זרם חזק | גנרטור חשמלי • מנוע חשמלי • תחנת כוח • מתקן חשמל דירתי • מערכת חלוקה • רשת חשמל • מערכת תלת-פאזית |
| בטיחות בחשמל | התחשמלות • לוח חשמל • קצר חשמלי • נתיך • הארקה • ממסר פחת • מפסק אוטומטי |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4197537-6

 |
**סח"י** (ראשי תיבות של "**סיירת חסד ייחודית**") הוא ארגון חסד, המבצע מתן בסתר. הארגון הוא תוכנית הדגל של עמותת "נכח – נתינה כדרך חיים" ומיועד לנערים ונערות שרוצים לעזור ולתמוך בקהילה.

היסטוריה
--------

עמותת האם של סח"י "נכח נתינה כדרך חיים" הוקמה בשנת 2007 על ידי אברהם חיון ועודד וייס. במסגרת העמותה פועל הארגוןסח"י. ארגון סח"י עצמו הוקם בשנת 2009.

הארגון פועל תחת הסיסמה "הדבר הכי גדול בעולם זה לעשות טוב למישהו" (האדמו"ר מפיאסצנה) והסיסמה המשנית היא: "(לעשות חסד) בכל זמן. בכל מקום. בכל הכח".

הרעיון לעמותה החל כאשר חיון ווייס העלו בשיחתם שצריך לעשות פעילות חסד באזור קריית גת. תוך כדי השיחה, עברו באזור חבורת נערים. השניים פנו לחבורה וסיפרו להם שהם מעוניינים לבצע פעילות חסד באזור, אך הם לא מכירים מספיק את הסביבה. בעזרת הנערים אותרו הנזקקים הראשונים והעמותה החלה בפעילותה.

בשנת 2016 הוענק לעמותה פרס יושב-ראש הכנסת לאיכות החיים.

נכון למאי 2022, בארגון 2,800 מתנדבים ופעילים וכ-500 מתנדבים מזדמנים.

בשנת 2020, עקב התפרצות נגיף הקורונה בישראל, עבדה העמותה במתכונת מיוחדת. כמו כן, עקב הצטרפותם של מאות אלפי ישראלים למעגל האבטלה, הוגבר הצורך בעמותה, והיא הוכרה ככוח חיוני, ולכן הוגברו החלוקות וחולקו גם מוצרים לשמירה על הגיינה.

בספטמבר 2020 הוענק ליו"ר הוועד המנהל של העמותה, מירית הררי, אות הנשיא להתנדבות מנשיא המדינה דאז ראובן (רובי) ריבלין.

פעילות
------

במסגרת התכנית, בני נוער בגילאי 12–18 מבצעים התרמת מזון ברשתות השיווק. את המזון אורזים ומחלקים לנזקקים. החלוקה נעשית בסתר על ידי הנחה של החבילה מחוץ לדלת הנזקק.

חלק מהמוצרים שסח"י מקבלים לחלוקה מגיע ישירות ממחסני המזון של רשתות השיווק.

לסח"י שיתופי פעולה עם עמותות נוספות, דוגמת ארגון לתת.

אזור הפעילות הראשון היה קריית גת, אולם בהמשך, החל הארגון לפעול בפריסה ארצית.

קישורים חיצוניים
----------------

* 

* אתר האינטרנט הרשמי של סח"י

הערות שוליים
------------

1. 1 2  *הסיפור של סח"י*
2. ↑  *קבלת פרס יו"ר הכנסת 2016*
3. ↑  מירית הררי ועמותת סח"י זכו באות הנשיא להתנדבות: "אין סוף לדרכך", באתר ‏מאקו‏‏, ‏7 בספטמבר 2020‏

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סח"י"**.
כרמל בצעירותו
**יהודה כרמל** (1914–2007) היה איש המוסד, איש השב"כ, חבר ארגון ההגנה, חבר קיבוץ יגור, ממקימי הקיבוץ חניתה, מהראשונים לארגון הש"י ואחד מחוטפיו של אדולף אייכמן.

ילדותו
------

כרמל נולד בליטא בשם יהודה בין. היה הבכור מבין 5 אחים, זלמן, דניאל, הילל ומיכאל והוא עצמו וגדל בבית מקדם ציונות. בבית שבו גדל דיברו פולנית, רוסית, עברית ויידיש, דבר שעזר לו בעתידו. כשהיה בן 16,ברח מהבית, עלה לבדו לארץ ישראל והפך לחלוץ.

ראשית חייו לאחר העלייה ארצה
---------------------------

עת שהגיע לארץ ישראל בשנת 1930 החליט כרמל להתיישב בקיבוץ יגור. בקיבוץ הוא נחשף לפעולות ההתיישבות בארץ והשתתף בהקמת הקיבוץ חניתה שהיה אחד מקיבוצי חומה ומגדל. משהגיע לארץ חבר לארגון ההגנה ואף קיבל את עיטור לוחמי ישראל ואת אות ההגנה והיה אחד הראשונים לארגון הש"י, שהיה ארגון המודיעין הראשון בארץ ישראל. הוא איבד את אצבעותיו הקמיצה והאמה בידו השמאלית בפיצוץ רימון שהיה בתאונה, כנראה בעלייה לחניתה, שם גם חרך את ברכו כשחיפש מחסה בזמן הירי.

לאחר הקמת ארץ ישראל
-------------------

רשימת המשתתפים חלקית לעליה לחניתה, בה מופיע כרמל תחת שם משפחתו הישן, בין.לאחר הקמת המדינה כרמל נשאר במערך המודיעין ושירת כשליח מטעם המוסד והיה צריך לשנות את שם משפחתו כדי שלא יקשרו אותו למשפחתו שנספתה בשואה ו\או משפחתו שנשארה בליטא (שאז הייתה חלק מברית המועצות), וישתמשו בכך לניצולו ולהשגת מידע. את שמו שינה לכרמל מכיוון שזה היה שם נפוץ וגם של ההר שלמרגלותיו שכן הקיבוץ בו גר הרבה משנותיו בארץ, קיבוץ יגור.

את משלחתו ברומניה עשה בשלהי שנות החמישים, והיה בתפקיד סגן שגריר ישראל, אף על פי שמסר מודיעין. במבצע זה, אשתו שימשה כפקידה זמנית בשגרירות, והצטרפה למשלחת מכיוון ששלטה בשפה הרומנית.

לאחר שליחויות אלה הוא הפך לאיש שב"כ. הוא היה ביחידת כידון בשב"כ ואף נבחר להשתתף בחטיפת אייכמן בתור כפילו. הוא נבחר לתפקיד זה מכיוון שהיה לו ניסיון והכשרה מתאימה. כמו כן, היה לו מבנה גוף דומה לזה של אייכמן (אותה כמות שיער, עיניים כחולות, קומה דומה וכו'). הוא נכנס לארגנטינה עם הצוות בזהות בדוייה בשם "זאב זכרוני" ששימשה להוצאת אייכמן מארגנטינה, ואף היה אזוק אליו בטיסה בה הוא הובא לארץ.

בשנת 2007 הוא נפטר בגיל 93.

חיים אישיים
-----------

תעודת ההוקרה ללוכדי אייכמן שקיבל בנו בשמו הוריו ושלושה מאחיו נספו בשואה ורק אחד, זלמן, שרד ועלה לארץ ישראל וכמו אחיו יהודה עצמו, התיישב ביגור.

כרמל הכיר את אשתו לאה במסגרת ארגון ההגנה, כשהייתה בש"י. בנו היחיד, אבנר, נולד בשנת 1947. אשתו נפטרה בשנת 1999.

לאחר מותו
---------

בשנת 2009 קיבלו כל המשתתפים בחטיפת אייכמן תעודת הוקרה חתומה על ידי ראש הממשלה, אהוד אולמרט, ומראש המבצע, רפי איתן, אותה בנו, אבנר, קיבל בשמו, שכן כרמל הלך לעולמו שנתיים לפני כן.

בסרט "מבצע פינלה" המתאר את חטיפת אייכמן, נראתה על המסך תמונה של כרמל ככפיל של אייכמן.

קישורים חיצוניים
----------------

* מבצע פינאלה, אתר המוסד
* חברי ההגנה, באתר hahagana.org.il, באתר לשימור ארגון ההגנה
**זברה גרנט** (שם מדעי: ***Equus quagga boehmi***) היא תת-מין של זברה מצויה ממשפחת הסוסיים והיא חיה בטבע בעיקר לאורך סוואנות הסרנגטי ומסאי מארה. זברות מתת-מין זה מתקבצות בעדרים גדולים בעונות הנדידה.

מאפיינים
--------

הזברה היא אחת מהצפוניות שבזברות ובעלת פסים אנכיים יותר משאר הזברות, בייחוד לאורך הירכיים והחלק העליון של הרגליים וישנם פסים רחבים לאורך הבטן והחלל התחתון של הגוף. גובהם הממוצע של זברות אלה הוא 120 עד 140 סנטימטרים ומשקלם כ-300 קילוגרם בממוצע. הזברות מסתובבות לרוב בעדרים של עד 18 פרטים כשבראשם עומד פרט שליט, אך בעונת הנדידה הם מתקהלים בחבורות גדולות יותר, לעיתים גם עם אנטילופות כמו הגנו. הזברות חיות עד 20 שנה בטבע אם הן מצליחות להימנע מטריפה בידי טורפים רבים, ביניהם אריות, נמרים, תנינים וצבועים.

הזברות חיות רק לאורך המישורים הפתוחים של מרכז אפריקה, בהם נפוצים מיני עשבים ודגניים גבוהים שהם מזונם המועדף. הם יימנעו מקרבה לאזורים סבוכים או מיוערים וכן ממדבריות או מהרים.

תפוצתם בטבע היא בזמביה ממערב נהר לואנגווה (Luangwa River) עד לאגם קריבה (Lake Kariba), דרום הרפובליקה הדמוקרטית של קונגו, בטנזניה ובדרום-מזרח קניה ומזרחה עד הבקע הסורי של קניה (אנ'). היא נמצאת גם לאורך נהר ג'ובה בסומליה. הזברה נכחדה בבורונדי ואוכלוסייתה הצטמצמה מאוד באנגולה ב-25 השנים האחרונות עקב מלחמת אזרחים שהרסה את מקומות המחיה שלה ופגעה בפארקים הלאומיים ובהנהלת התשתיות.

אוכלוסיית הזברה מתת-מין זה מצויה במצב טוב יותר משל זברות אחרות ולרוב הם חיות בפארקים מוגנים. עם זאת הם עדיין נפגעו קשה ממלחמות ושאר סכסוכים בתחומי מחייתם, נוסף על ציד לעורם ומחלות שהופצו בידי חיות בית.

קישורים חיצוניים
----------------

ויקישיתוף מדיה וקבצים בנושא **זברה גרנט** בוויקישיתוף
* זברה גרנט, באתר ITIS (באנגלית)
* זברה גרנט, באתר NCBI (באנגלית)
* זברה גרנט, באתר האנציקלופדיה של החיים (באנגלית)
* זברה גרנט, באתר GBIF (באנגלית)

זברה במסאי מארה.
**חואן באוטיסטה אגוארו סאנצ'ס** (בספרדית: **Juan Bautista Agüero Sánchez**;‏ 24 ביוני 1935 – 27 בדצמבר 2018) היה כדורגלן פרגוואי ששיחק בעמדת החלוץ בעיקר בסביליה. כמו כן, שיחק בקבוצות קלוב אולימפיה, ריאל מדריד וגרנדה. במדי נבחרת פרגוואי הופיע 35 פעמים והבקיע 19 שערים.

קריירת מועדונים
---------------

אגוארו נולד בפרגוואי והחל את הקריירה המקצוענית שלו בקלוב אולימפיה מליגת העל הפרגוואית. ב-3 העונות בהן שיחק במועדון, זכה ב-3 אליפויות. לקראת עונת 1958/1959 עבר אגוארו לסביליה מליגת העל הספרדית, ושיחק בה במשך 6 עונות. הוא ערך במועדון 116 הופעות, בהן הבקיע 32 שערים. בעונת 1965/1966 שיחק אגוארו בריאל מדריד, גם היא מליגת העל הספרדית. אגוארו לקח בעונה זו חלק בזכייתה של ריאל מדריד בליגת האלופות 1965/1966, כששיחק בהפסד 2-1 לפיינורד במסגרת המשחק הראשון של הסיבוב הראשון. בליגה ערך אגוארו 5 הופעות והבקיע שער אחד. בעונת 1966/1967 שיחק אגוארו בקבוצה השלישית והאחרונה שלו בליגת העל הספרדית, גרנדה. הוא ערך 13 הופעות ליגה והבקיע שער אחד.

קריירה בינלאומית
----------------

במוקדמות מונדיאל 1958 ערך אגוארו את הופעת הבכורה שלו בנבחרת פרגוואי, בהפסד 3-2 לנבחרת קולומביה. הוא היה חלק מנבחרת פרגוואי שהודחה בשלב הבתים במונדיאל 1958. באותו טורניר כבש שני שערים, אחד נגד נבחרת סקוטלנד ואחד נגד נבחרת יוגוסלביה. בסך הכל אגוארו ערך 35 הופעות בנבחרת פרגוואי, בהן הבקיע 19 שערים.

נפטר ב-27 בדצמבר 2018.

תארים
-----

### כשחקן

#### קלוב אולימפיה

* אליפות פרגוואי (3): 1955, 1956, 1957

#### ריאל מדריד

* גביע אירופה לאלופות: 1965/1966

קישורים חיצוניים
----------------

ויקישיתוף מדיה וקבצים בנושא **חואן אגוארו** בוויקישיתוף

* פרופיל, באתר Transfermarkt
* פרופיל, באתר BDFutbol
* פרופיל, באתר National Football Teams
* פרופיל, באתר FootballDatabase.eu
* רשימת כדורגלני עבר של סביליה

|  |  |
| --- | --- |
| בקרת זהויות עריכת הנתון בוויקינתונים | 
* GND: 1269343556
* VIAF: 4667166656960522710000
* WorldCat (עם VIAF): 4667166656960522710000

 |